CELEX: 62019CB0841
Language: bg
Date: 2021-03-03 00:00:00
Title: Дело C-841/19: Определение на Съда (осми състав) от 3 март 2021 г. (преюдициално запитване от Juzgado de lo Social n° 41 de Madrid — Испания) — JL/Fondo de Garantía Salarial (Fogasa) (Преюдициално запитване — Член 99 от Процедурния правилник на Съда — Директива 2006/54/ЕО — Член 2, параграф 1 и член 4 — Равенство в заплащането на работници от мъжки и женски пол — Рамково споразумение за работа при непълно работно време — Клауза 4 — Работници на непълно работно време, основно от женски пол — Национален орган, който гарантира на засегнатите работници изплащането на вземанията, неплатени от техните работодатели, обявени в несъстоятелност — Максимален размер при изплащането на тези вземания — Намален максимален размер за работниците на непълно работно време в зависимост от отношението между работното време на последните и работното време на работниците на пълно работно време — Принцип pro rata temporis)

14.6.2021   
            
            
               BG
            
            
               Официален вестник на Европейския съюз
            
            
               C 228/10
            
         
      Определение на Съда (осми състав) от 3 март 2021 г. (преюдициално запитване от Juzgado de lo Social no 41 de Madrid — Испания) — JL/Fondo de Garantía Salarial (Fogasa)
      (Дело C-841/19) (1)
      
      (Преюдициално запитване - Член 99 от Процедурния правилник на Съда - Директива 2006/54/ЕО - Член 2, параграф 1 и член 4 - Равенство в заплащането на работници от мъжки и женски пол - Рамково споразумение за работа при непълно работно време - Клауза 4 - Работници на непълно работно време, основно от женски пол - Национален орган, който гарантира на засегнатите работници изплащането на вземанията, неплатени от техните работодатели, обявени в несъстоятелност - Максимален размер при изплащането на тези вземания - Намален максимален размер за работниците на непълно работно време в зависимост от отношението между работното време на последните и работното време на работниците на пълно работно време - Принцип pro rata temporis)
      (2021/C 228/12)
      Език на производството: испански
      
         Запитваща юрисдикция
      
      Juzgado de lo Social no 41 de Madrid
      
         Страни в главното производство
      
      
         Ищец: JL
      
         Ответник: Fondo de Garantía Salarial (Fogasa)
      
         Диспозитив
      
      Член 2, параграф 1 и член 4 от Директива 2006/54/ЕО на Европейския парламент и на Съвета от 5 юли 2006 година за прилагането на принципа на равните възможности и равното третиране на мъжете и жените в областта на заетостта и професиите трябва да се тълкуват в смисъл, че допускат национална правна уредба, която, що се отнася до изплащането от отговорния национален орган на трудовите възнаграждения и обезщетенията, които не са платени на работниците поради обявяването на техния работодател в несъстоятелност, предвижда максимален размер за това плащане, що се отнася до работниците на пълно работно време, който размер, когато става въпрос за работниците на непълно работно време, е намален пропорционално на работното време, през което са заети последните, спрямо работното време, през което са заети работниците на пълно работно време.
      
         (1)  ОВ C 45, 10.2.2020 г.